# **Curs Formare de Formatori, Ziua 3**

# **Scenariu:** Școlarizarea Obligatorie

**Speță**

Un cuplu tânăr care provine dintr-o familie de altă religie decât cea majoritară se mută într-un cartier unde toți locuitorii sunt practicanți ai religiei majoritare. Nu există nici o școală în vecinătate care oferă educație religioasă sau mese acceptabile din punct de vedere religios adaptate la nevoile fiicei cuplului.

În ciuda unei încercări de mediere între preferințele cuplului și caracteristicile școlii, care este dispusă să facă modificări în meniu, dar nu dorește să introducă educație religioasă adaptată specificațiilor religiei minoritare, cuplul refuză să își trimită fiica la școală, încălcând astfel legea conform căreia toți copiii sunt obligați să meargă la școală atunci când împlinesc șapte ani.

După o perioadă, forțele de ordine îi amendează pe părinți și îi condamnă la muncă în folosul comunității. În același timp, fiica este obligată să meargă la școala locală, unde este hărțuită din cauza comportamentului și aspectului ei diferit.

**Întrebări:**

1. Considerați că acțiunea de a nu include ore de educație religioasă este proporțională? Vă rog să argumentați pentru sau împotriva.
2. Considerați că pedepsele impuse, precum și faptul că fiica a fost forțată să meargă la școala locală au reprezentat un răspuns proporțional al autorităților? Vă rog să argumentați pentru sau împotriva.